paragraph_text: Amanieu VIII. (poslije 25. srpnja 1262. — prije 6. lipnja 1326.) bio je francuski plemić; lord Albreta, Tartasa, Ostabarreta, Maremnea, Mixea i Daxa; sin lorda Amanieua VII. i njegove žene Marte od Bordeauxa. Bio je saveznik Engleza tijekom vladavina kraljeva Edvarda I. i njegova sina, Edvarda II. Kao rođak Anjou-Plantageneta i pape Martina IV., bio je jedan od najmoćnijih plemića Gaskonje. Tijekom rata između Edvarda I. i Filipa IV. Lijepog, Amanieu je postao još moćniji.